Gesteelde Van Gogh-skilderye in Italië gevindVan Gogh se “Zeegezicht bij Scheveningen” (1882) Die polisie in Napels, Italië, het twee Van Gogh-skilderye, wat in 2002 gesteel is, gevind. Die Van Gogh-museum in Amsterdam het Vrydag gesê die skilderye is in ŉ “relatief goeie toestand”. Die skilderye is Zeegezicht bij Scheveningen (1882) en Het uitgaan van de Hervormde Kerk te Nuenen (1884/85). Die Italiaanse polisie het gesê die skilderye, “van onskatbare waarde” is tydens ŉ klopjag gevind as deel van ŉ operasie teen die Camorra-groep. Staatsaanklaers in Napels het gesê verdere besonderhede sal later tydens ŉ mediakonferensie bekend gemaak word.